Drevjedalen
Store norske leksikon,Geografi,Norges geografi,Nordland,Vefsn
Drevjedalen, veldyrket dalføre i Vefsn kommune, Nordland. Drevjedalen strekker seg fra Drevjebukta i Vefsnfjorden i sørvest til vannskillet mot Elsfjorden i nordøst og har med denne avgrensningen 908 innbyggere (2020).
I den nordlige del av dalføret ligger Drevvatnet (47 meter over havet), og herfra renner Drevja sørvestover og har munning i Drevjebukta. Bosetningen er særlig konsentrert i den sørlige delen og nord for Drevvatnet (Drevvassbygda).Nordlandsbanen følger østsiden av dalen med Drevvatn jernbanestasjon nordøst for vannet. Fylkesvei 78, som forbinder E6 i Mosjøen og Riksvei 17 («Kystriksveien i Nordland»), går gjennom nedre del av Drevjedalen og den 10,7 kilometer lange Toventunnelen. Les mer i Store norske leksikon Vefsn Nordland